వేమూరి బలరామ్

వేమూరి బలరామ్ స్వాతి వార, మాసపత్రికల సంపాదకుడు. స్వాతి బలరామ్ గా ప్రసిద్ధులు.

జననం
వేమూరి బలరామ్ పుట్టింది 1947 ఫిబ్రవరి 12 న కృష్ణా జిల్లా ఘంటసాల గ్రామంలో. చిన్నప్పటి నుండి పాటశాలలో జరిగే సాంస్కృతిక కార్యక్రమాలలో ఉత్సాహంగా పాల్గొనేవాడు. బి.ఏ. వరకు చదువుకొని, కేంద్ర ప్రభుత్వ సంస్థ, సర్వే ఆఫ్ ఇండియాలో 1965 నుండి 1970 వరకు హైదరాబాదు లో ఉద్యోగం చేశారు.

స్వాతి
ఉద్యోగం చేస్తూ హైదరాబాదులో నాటకాలు వేసేవారు. ఆ రోజుల్లో రవీంద్ర భారతిలో ఒక నాటకం ప్రదర్శిస్తే ఆ వార్త ఏ పత్రికల్లోనూ రాలేదు. అది బలరామ్ ను బాధించింది. అప్పుడు కలిగిన బాధ - ఆవేశం నుండి పుట్టినదే స్వాతి మాసపత్రిక. ఆ విధంగా 1970 లో స్వాతి మాసపత్రిక ను, 1984 లో స్వాతి వారపత్రిక ను ప్రారంభించారు.

1997 డిసెంబరు నాటికి స్వాతి వారపత్రిక అత్యధిక సర్క్యులేషన్ చేరుకుని 3 లక్షల 25 వేల ప్రతుల స్థాయిని సాధించింది. ఇది చరిత్ర సృష్టించింది. గత 176 సంవత్సరాలలో తెలుగు పత్రికల ఆవిర్భావం నుంచి చూస్తే, స్వాతి వారపత్రిక సాధించిన ఈ సర్వోన్నత స్థాయికి చేరుకున్న మరే ఇతర పత్రిక లేదు. పాఠకుల సంఖ్యలో స్వాతి వారపత్రికకు సాటిలేదు. సర్క్యులేషన్ గానీ, పాఠకుల సంఖ్య గానీ-రెండింటిలోనూ ఇది ఇతర పత్రికలకంటే ఎంతో ముందుంది.   

నేషనల్ రీడర్షిప్ సర్వే–2005 సంవత్సర లెక్కల ప్రకారం, స్వాతి సపరివారపత్రిక 39.59 లక్షల పాఠకులు ఉన్నారు. అలాగే స్వాతి మాసపత్రిక పాఠకుల సంఖ్య కూడా 6.40 లక్షలకు చేరుకుంది. 

కరోనా తర్వాత పత్రికలకు ఆదరణ తగ్గింది. చాలా పత్రికలు మూతపడ్డాయి. మునుపటి సర్క్యులేషన్ లేనప్పటికీ స్వాతి వార, మాసపత్రికలు ప్రచురణ నేటికీ కొనసాగుతుంది.

విదేశీ పర్యటనలు
తెలుగులో అత్యధిక సర్క్యులేషన్ కలిగిన వారపత్రిక సంపాదకుడిగా భారత ప్రభుత్వం నుండి ఆహ్వానించబడి, వివిధ సందర్భాలలో ఆయన రాష్ట్రపతులు, ప్రధానమంత్రులు, ముఖ్యమంత్రులతో కలసి చేసినన్ని ప్రయాణాలు మరే పత్రికాధిపతి, సంపాదకుడు చేసివుండడు. అలాంటి వారిలో పి.వి. నరసింహరావు, జ్ఞాని జైల్ సింగ్, కె.ఆర్. నారాయణన్, అటల్ బిహారీ వాజపేయి, ఏ.పి.జె. అబ్దుల్ కలామ్, ఐ.కె.గుజ్రాల్, హెచ్.డి.దేవెగౌడ లాంటి ఎందరో ఉన్నారు.

అవార్డులు
2009 లో రోటరీ క్లబ్ ఆఫ్ విజయవాడ వారి నుండి 'వొకేషనల్ ఎక్ష్‌లెన్స్' అవార్డు అందుకున్నారు.
2022 లో విశాఖపట్నంలో లోక్ నాయక్ ఫౌండేషన్ సాహితీ పురస్కారం ఉపరాష్ట్రపతి యం. వెంకయ్య నాయుడు చేతులమీదుగా అందుకున్నారు.
2025 లో ఆంధ్రప్రదేశ్ ప్రభుత్వం నుండి 'కళారత్న' పురస్కారం

పుస్తకాలు
ఆయన స్వాతి వారపత్రికలో రాసిన సంపాదకీయాలను స్వాతి చినుకులు పేరుతో పుస్తకంగా ప్రచురించారు. 

 మూలాలు 

 వెలుపలి లంకెలు 

వర్గం:1947 జననాలు
వర్గం:కృష్ణా జిల్లా వ్యక్తులు
వర్గం:భారతీయ పత్రికా సంపాదకులు